[bookmark: OLE_LINK1]Zmluva na poskytovanie zabezpečenia softvérovej podpory licencií SAP a služby podpory prevádzky, servisnej údržby, technickej podpory a rozvoja systému SAP ERP  
 
uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov 
(ďalej len „Zmluva“)


medzi

Poskytovateľom:    
Obchodné meno:       
so sídlom:		
zapísaným:	

v mene ktorého koná: 
IČO:	
IČ DPH:	
DIČ:	
Bankové spojenie:	
IBAN:	

(ďalej len „Poskytovateľ“)

a
Objednávateľom:
 
Obchodné meno:       	MH Teplárenský holding, a. s.
so sídlom:	Turbínova 3, 831 04 Bratislava
zapísaným:		v obchodnom registri Okresného súdu Bratislava I,
	v odd.: Sa, vl. č. 7386/B
v mene ktorého koná: 	Ing. Adrián Jenčo, LL.M, MBA, predseda predstavenstva 
	JUDr. Róbert Spál, LL.M, MBA, podpredseda predstavenstva 
	
IČO:	36 211 541
IČ DPH:	SK 2020048580
DIČ:	2020048580
Bankové spojenie:	Tatra banka, a.s.
IBAN:	SK17 1100 0000 0026 2706 4293

(ďalej len „Objednávateľ“)

(Poskytovateľ a Objednávateľ ďalej aj len ako „zmluvné strany“ )
nasledovne:


Článok I.
PREDMET ZMLUVY

1. Predmetom tejto Zmluvy je záväzok Poskytovateľa poskytovať Objednávateľovi:

a) softvérovú podporu licencií SAP (SAP Standard Support)  zaručujúcu Support vendora licencií spoločnosti SAP (ďalej len „Softvérová podpora licencií“) bližšie špecifikovanú v bode 2 tohto článku Zmluvy,  v rozsahu Licencií špecifikovaných v bode 2  tohto článku Zmluvy a v zmysle Všeobecných Obchodných Podmienok spoločnosti SAP a Popisu služieb podpory, ktoré tvoria prílohu č. 2 Zmluvy, 
b) [bookmark: _Hlk216703720]službu podpory prevádzky, servisnú údržbu a úroveň poskytovania technickej podpory jednotného účtovného systému SAP  v rozsahu špecifikovanom v odseku 3 tohto článku Zmluvy, 
c) služby za účelom rozvoja, zmeny aplikácie, prípadne iných činností súvisiacich s aplikáciou SAP v rozsahu špecifikovanom v bode 4  a 5 tohto článku Zmluvy.
d) nákup dodatočných cloudových služieb a licencii modulov a komponentov SAP v súvislosti s predmetom zmluvy a v súvislosti s písmenom c) tohto bodu zmluvy, t. j. služby a licencie potrebné za účelom rozvoja, zmeny aplikácie SAP.

Všetko vyššie uvedené sa Poskytovateľ zaväzuje poskytnúť aj v súlade so súťažnými podkladmi tvoriacimi neoddeliteľnú súčasť Zmluvy a Opisu predmetu zákazky, tvoriaceho prílohu č. 3 Zmluvy, na strane jednej a záväzok Objednávateľa zaplatiť za riadne a včas poskytnuté plnenie predmetu Zmluvy Poskytovateľovi cenu podľa článku IV. Zmluvy na strane druhej. 

[bookmark: _Hlk55380983]Rozsah používaných modulov jednotného účtovného systému SAP vrátane SAP ERP, SAP S/4HANA a ich budúcich verzií, aktualizácií, upgradeov a súvisiacich komponentov, ktoré sú predmetom plnenia podľa Zmluvy je uvedený v prílohe č. 1. 

2. Poskytovateľ sa zaväzuje poskytnúť Objednávateľovi softvérovú podporu licencií v rozsahu služieb SAP Standard support pre nasledovné SAP Licencie.

1. 
2. 
2.1. Licencie do 31.12.2027. :

	Produkt / Product name
	Jednotka / Sales unit
	Množstvo / Quantity

	SAP Developer User
	Users
	2

	SAP Professional User
	Users
	230

	SAP Application Limited Professional User
	Users
	30

	SAP Payroll Processing
	500 master records
	2

	SAP NetWeaver PI Base Engine
	50 GB/month
	2

	SAP Enterprise Integration for Work Manager mobile app
	Users
	50

	SAP Digital Access
	1000 Documents
	400

	SAP S/4HANA Enterprise Management for ERP customers
	Flat Fee
	1

	SAP HANA, runtime edition for applications & SAP BW - Install Base Partial for Indirect landscape
	HSAV
	1

	SAP HANA, runtime edition for applications & SAP BW - New/Subsequent Partial
	HSAV
	1



Poskytovateľ počas celého obdobia poskytovania softvérovej podpory licencií zabezpečí oprávnenia a zmluvné vzťahy potrebné na poskytovanie dohodnutej podpory výrobcu SAP pre licencie Objednávateľa. Na požiadanie Objednávateľa preukáže aktiváciu a trvanie tejto podpory. Stratu alebo obmedzenie možnosti zabezpečovať podporu oznámi Objednávateľovi bezodkladne a zabezpečí jej pokračovanie bez prerušenia a bez dodatočných nákladov spôsobených takou stratou alebo obmedzením. 

2.2. Licencie po konverzii SAP ERP na SAP S4HANA

V rámci plánovanej konverzie systému SAP ERP na SAP S/4HANA, teda počas trvania zmluvného vzťahu sa predpokladajú zmeny v štruktúre, typoch, názvoch a množstvách licencií SAP v súlade s licenčnou politikou a migračnými pravidlami spoločnosti SAP platnými v čase realizácie konverzie.

3. [bookmark: _Hlk216258158]Poskytovateľ sa zaväzuje poskytovať Objednávateľovi službu podpory prevádzky, servisnú údržbu a úroveň poskytovania technickej podpory jednotného účtovného systému SAP v nasledovnom rozsahu:
     a)  všeobecná servisná a technická podpora SAP prostredia, technické konzultácie počas obdobia
           trvania tejto Zmluvy v súlade s podmienkami v Prílohe č. 3, kap. 3, a to najmä:  
i) Service Desk počas pracovných dní v čase pracovnej doby (8:00 – 16:00)
ii) Analýzu chybových stavov nahlásených chýb aplikácie - úroveň L2
iii) Preventívne prehliadky SAP prostredia na základe monitorovacích a analytických nástrojov SAP a pravidelných reportov. 
iv) Technickú podpora, servisné zásahy a administráciu: 
v) Zavádzanie programových aktualizácií na úrovni nahratia SAP Support Packages stack (SPs stack) od spoločnosti SAP
vi) Zavádzanie programových opráv založených na SAP OSS notes. 
vii) Riešenie autorizačných problémov  - úroveň L2
viii) Analýza chybových stavov nahlásených chýb na úrovni SAP DB a SAP APPL vrstvy:
(1) Krátke dumpy programov
(2) Riešenie problémov synchronizácie údajov:
(a) chyby spracovania komunikácie (internej – externej)
(b) chyby zápisu dát do databázy
a pod ( nevzťahuje sa na analýzu procesov v aplikačných moduloch)

b) servisné služby a aplikačná podpora v nasledovných oblastiach najmä:
· Zavádzanie legislatívnych zmien
· Správa číselníkov
· Aplikačná podpora a implementácia zmien malého rozsahu
· Súčinnosť Poskytovateľa pri integráciách s ostatnými aktivitami Objednávateľa smerom k podporovanej aplikácií a poskytovanie informácií  súvisiacich so zabezpečením produktívnej prevádzky podporovanej aplikácie vrátane konzultácií a školení.
· Zabezpečenie podpory riešenia pre všetky funkčné oblasti – moduly, workflow, integrácie

Pričom služby podľa tohto písm. a) a b) tohto odseku tohto článku Zmluvy budú poskytované paušálne v rozsahu 10 MD / mesiac, pričom Poskytovateľ  bez zbytočného odkladu najneskôr však do 5 pracovných dní od obdržania písomnej požiadavky, vyhotoví ponuku a zašle ju objednávateľovi na odsúhlasenie. V prípade odsúhlasenia ponuky ju Objednávateľ príjme zaslaním oznámenia Poskytovateľovi. Poskytovateľ sa následne zaväzuje začať poskytovať konzultačné služby najneskôr do 5 pracovných dní od doručenia oznámenia Objednávateľa, pokiaľ sa zmluvné strany nedohodnú inak. MD znamená Man-day, ktorý predstavuje pracovný čas jednej osoby zodpovedajúci jednému pracovnému dňu, teda spravidla 8 hodín.

[bookmark: _Hlk216258996][bookmark: _Hlk216343279](ďalej služby definované pod písm. a) a b) tohto odseku tohto článku Zmluvy spolu aj len „servisné služby a podpora“).

4. Poskytovateľ sa zaväzuje poskytovať Objednávateľovi taktiež služby a licencie modulov a komponentov SAP za účelom rozvoja, zmeny aplikácie, prípadne iných činností súvisiacich s aplikáciou SAP ako súčasť služby podpory prevádzky, servisnej údržby a poskytovania technickej podpory jednotného účtovného systému SAP aj v rozsahu neuvedenom v ods. 3 tohto článku Zmluvy. Služby podľa tohto odseku tohto článku Zmluvy sa Poskytovateľ zaväzuje Objednávateľovi poskytnúť:
a) Rámcovo, na základe písomnej objednávky Objednávateľa. Poskytovateľ bez zbytočného odkladu, najneskôr však do 10 pracovných dní od obdržania požiadavky Objednávateľa, predloží Objednávateľovi cenovú ponuku. V prípade odsúhlasenia cenovej ponuky ju Objednávateľ prijme zaslaním písomnej objednávky Poskytovateľovi. Poskytovateľ sa následne zaväzuje začať poskytovať tieto služby najneskôr do 10 pracovných dní od doručenia objednávky Objednávateľa, pokiaľ sa zmluvné strany nedohodnú inak. 
b) Počas pracovných dní v čase 8:00 do 16:00 hod.
c) Podľa podmienok uvedených v bode 6 tejto zmluvy

5. Služby podľa bodu 4 tohto článku Zmluvy zahŕňajú najmä nie však výlučne nasledovné:
a) Prechod na SAP S/4 HANA formou konverzie
b) Implementácia budúcich integrácii na interné informačné systémy MHTH
c) Implementácia nových funkcionalít, modulov a komponentov SAP systému
d) Nastavenia, zmeny, opravy, analýza chýb funkcionality transportného systému
e) Kópie SAP systémov
f) Vytváranie, úprava a kópie SAP klientov
g) Realizácia Backup/restore SAP DB/SAP Serverov
h) Riešenie problémov na úrovni OS, virtualizačnej platformy, sieťovej infraštruktúry, bezpečnostných nastavení firewall a pod.
(ďalej  služby  podľa  bodu 4. a 5. tohto článku Zmluvy spolu aj len „služby rozvoja systému“).

6. Spôsob riešenia objednávkových služieb
6.1 Posúdenie špecifikácie a kategorizácie Požiadaviek na zmenu  (činnosť č. 1)
a. Obstarávateľ špecifikuje požiadavky na zmeny v informačnom systéme. 
b. Na základe požiadaviek Obstarávateľa potvrdí Poskytovateľ oboznámenie sa s požiadavkami a navrhne časový harmonogram pre vypracovanie činnosti vypracovanie Analýzy dopadov (vrátane posúdenia vplyvu na bezpečnosť) a cenovej ponuky. Analýza dopadov môže byť súčasťou cenovej ponuky.
Poskytovateľ má právo požiadať Obstarávateľa o doplnenie informácií slúžiacich k úplnému porozumeniu Požiadaviek na zmenu počas lehoty 5 pracovných dní. 
c. Predpokladom pre zahájenie činnosti č. 2 je odsúhlasenie činnosti č. 1 Obstarávateľom. 

6.2 [bookmark: _ihv636][bookmark: _Toc542677520]Vypracovanie a schválenie Cenovej ponuky vrátane analýzy dopadov (činnosť č. 2)
a. Na základe Obstarávateľom vyplneného a doručeného formulára pre Objednávkové služby vypracuje Poskytovateľ cenovú ponuku, ktorá bude obsahovať návrh riešenia vrátane analýzy dopadov a predpokladaného harmonogramu prác s uvedením navrhovanej doby poskytnutia Objednávkových služieb a plán ich realizácie. Súčasťou plánu realizácie Objednávkových služieb bude špecifikácia akceptačných testov a ostatných požadovaných vyplnení pre Poskytovateľa.
b. [bookmark: OLE_LINK4]Po doručení Cenovej ponuky Obstarávateľovi je tento povinný do desiatich (10) pracovných dní zapísať pripomienky alebo schváliť cenovú ponuku vyplývajúce z doručeného návrhu bez výhrad. 
c. Poskytovateľ je povinný do piatich (5) pracovných dní pripomienky odborne posúdiť a upraviť Cenovú ponuku v súlade so vznesenými pripomienkami. V prípade, ak nie je možné niektorú z pripomienok Obstarávateľa akceptovať, Poskytovateľ túto skutočnosť bezodkladne písomne oznámi Obstarávateľovi aj s príslušným odôvodnením, v ktorom náležite preukáže rozpor pripomienky s konkrétnou Požiadavkou na zmenu alebo inú relevantnú skutočnosť, ktorá odôvodňuje nezapracovanie pripomienky Obstarávateľa.
d. Obstarávateľ je povinný preveriť spôsob zapracovania pripomienok a schváliť Cenovú ponuku alebo v prípade nesúhlasu zaslať svoje stanovisko Poskytovateľovi do piatich (5) pracovných dní. 
e. Po schválení Cenovej ponuky predloží Cenovú ponuku na schválenie Obstarávateľovi.
f. Ak nedôjde k schváleniu Cenovej ponuky postupom podľa tohto bodu činnosti č. 2, o ďalšom postupe záväzne rozhodne Obstarávateľ.

6.3 [bookmark: _Toc474320305]Objednanie realizácie Objednávkových služieb
a. Objednávka realizácie Objednávkových služieb je možná len na základe predchádzajúceho rozhodnutia Obstarávateľa o schválení Cenovej ponuky.
b. Obstarávateľ je oprávnený doručiť Poskytovateľovi písomnú záväznú objednávku najneskôr do jedného (1)  mesiaca odo dňa schválenia Cenovej ponuky ak nebude dohodnuté inak.

6.4 [bookmark: _Toc92469804]Realizácia Objednávkových služieb 
a. K začatiu realizácie Požiadavky na zmenu dôjde až po zaslaní písomnej objednávky Obstarávateľom.
b. Obstarávateľ a Poskytovateľ určia kontaktné osoby zodpovedné za realizáciu Požiadavky na zmenu.
c. Poskytovateľ navrhne detailný plán realizácie Požiadavky na zmenu s definovaním vlastníkov jednotlivých plnení, vrátane definovania požiadaviek na súčinnosť Obstarávateľa a s návrhom termínov plnení jednotlivých úloh vrátane plánu akceptačných testov. 
d. Poskytovateľ pravidelne raz týždenne prípadne podľa dohody medzi Poskytovateľom a Obstarávateľom so zohľadnením potrieb zmenového konania poskytuje odpočet plnenia realizácie zmeny podľa odsúhlaseného detailného plánu realizácie zmeny Obstarávateľom.
e. Realizácia služieb sa riadi relevantnými pravidlami uvedenými v dokumente „Všeobecné pravidlá pre partnerské firmy dodávajúce IT infraštruktúru a softvér“.

6.5 [bookmark: _Toc2003583994]Otestovanie zmeny Poskytovateľom
a. Poskytovateľ sa zaväzuje otestovať implementovanú zmenu a vykonať bezpečnostné posúdenie zmeny pred vykonaním záverečných akceptačných testov.
b. Poskytovateľ sa zaväzuje overiť dodržanie štandardov pre informačné systémy MHTH.

6.6 Otestovanie zmeny Obstarávateľom
a. Testovanie bude prebiehať na základe odsúhlasených akceptačných testov. Vykonávať ho bude zástupca Obstarávateľa za prípadnej súčinnosti Poskytovateľa. Výsledky testovania budú následne podpísané zástupcami oboch strán. Bez podpisu oboch strán bude test považovaný za nevykonaný.  
b. Riešenie musí byť nasadené v testovacom a produkčnom prostredí, pričom tieto prostredia musia byť od seba izolované. Testovacie prostredie musí predstavovať funkčne kópiu produkčného prostredia.  
c. Ciele testovania:  
i. Overiť správnosť integrity všetkých komponentov systému.  
ii. Overiť, že všetky požiadavky sú správne implementované.  
iii. Identifikovať a zistiť nedostatky.  
d. Typy testovania (v závislosti od charakteru zmenovej požiadavky po dohode oboch strán):  
i. Používateľské testy funkčného používateľského rozhrania (UX testovanie): Zhodnotenie užívateľskej skúsenosti a intuitívnosti rozhrania. 
ii. Užívateľské testovanie: Zber spätnej väzby od skutočných používateľov na optimalizáciu funkčnosti a efektivity systému. 
iii. Individuálne a funkčné testovanie: Validácia funkcionality a implementovania jednotlivých požiadaviek. 
iv. Záťažové a výkonnostné testovanie: Testovanie kapacity systému pri maximálnom zaťažení. 
v. Bezpečnostné testovanie: Overenie ochrany systému proti možným hrozbám a zraniteľnostiam. 
vi. Testovanie obnovy: Validácia navrhnutých DRP je vykonávaná a dokumentovaná MHTH za súčinnosti dodávateľa, tak aby bola overená ich vykonateľnosť v rámci požadovaných RTO/RPO. Pri validácii DRP bude overená aj kompletnosť dodaných testovacích scenárov. Úspešná validácia vykonateľnosti DRP spolu s úspešným testom funkčnosti je nutná podmienka na odovzdanie systému do prevádzky. 
vii. Pravidelné testovanie obnovy: Minimálne jedenkrát za rok musí prebehnúť skúška či je zabezpečené, že systém sa dá efektívne obnoviť. Testy budú vykonávať zodpovední pracovníci MHTH. V rámci trvania záruky bude dodávateľ počas týchto testov poskytovať súčinnosť a supervíziu. V prípade odhalenia nedostatkov počas pravidelného testu počas trvania záruky, je dodávateľ povinný v rámci tejto záruky vykonať nápravné opatrenia, tak aby nedostatky boli odstránené. Validácia odstránenia nedostatkov sa potvrdí opätovným vykonaním testu. Za plánovanie a dokumentáciu testov zodpovedá MHTH. Za kompletnosť a dodanie vykonateľnej postupnosti krokov zodpovedá dodávateľ. 

Limity vád pre akceptáciu Objednávkovej služby:
	Kategória Vady
	Popis
	Povolený počet defektov

	Kritická
	Vady s dopadom na základné funkcionality IS, ktorý by v prípade výskytu v produkčnom prostredí znemožnil prevádzku IS alebo jeho časti,  alebo spôsobil chybnú funkčnosť IS alebo jeho časti. V prípade výskytu sa zastavuje testovanie. 
	0

	Bežná
	Vady s nepodstatným dopadom na prevádzku IS, ktorý by v prípade výskytu v produkčnom prostredí nespôsobil chybnú funkčnosť IS alebo jeho časti.  Nemá dopad na testovanie.


	3


[bookmark: _Toc947314407]
6.7 Zmenové príručky a dokumentácia
a. Ak pri realizácií Požiadavky na zmenu dôjde ku modifikácii postupov správy, inštalácie alebo používania akejkoľvek časti funkcionality informačného systému, Poskytovateľ spolu s dodaním riešenia je povinný zabezpečiť pri odovzdávaní riešenia aj dodanie aktualizovanej dokumentácie so zaznamenaním vykonaných zmien. Rovnako je povinný Poskytovateľ udržiavať aktuálnu a poskytnúť Obstarávateľovi aktualizovanú dokumentáciu.
b. Dokumentácia k jednotlivým plneniam sa odovzdáva priebežne do repozitára dokumentácie.
c. Pri zákazníckych úpravách a ďalších výstupoch vytvorených pre Objednávateľa pri plnení tejto Zmluvy Poskytovateľ odovzdá aj ich úplné aktuálne zdrojové kódy, transporty, konfiguračné podklady a dokumentáciu potrebnú na ich nasadenie, prevádzku, údržbu a ďalšie úpravy Objednávateľom alebo ním určenou osobou. Podklady musia zodpovedať odovzdanej verzii výstupu a umožňovať overenie ich úplnosti a použiteľnosti. Odovzdávajú sa do repozitára určeného Objednávateľom spolu s príslušným výstupom; rovnaká povinnosť platí pri jeho následných zmenách a opravách. Odovzdanie týchto podkladov je zahrnuté v cene príslušného plnenia.
[bookmark: _Toc935564979]
6.8 Školenie
Poskytovateľ zabezpečí vyškolenie Obstarávateľom definovaných osôb v rozsahu a v predmete definovanom Obstarávateľom  v Objednávke. 


Článok II.
SPOSOB, MIESTO PLNENIA A ČAS PLNENIA 

1. Poskytovateľ sa zaväzuje aktivovať Objednávateľovi podporu licencií v zmysle článku I. ods. 1. písm. a) od 01.01.2027.
Poskytovateľ sa zaväzuje poskytovať službu podpory prevádzky, servisnú údržbu a úroveň poskytovania technickej podpory jednotného účtovného systému SAP  podľa ods. 1 písm. b) článku I. Zmluvy a služby za účelom rozvoja, zmeny aplikácie, prípadne iných činností súvisiacich so systémom SAP podľa čl. 1 bodu 1 písm. c) Zmluvy za podmienok upravených v tejto Zmluve, a to od 1.1.2027.

2. V prípade, že Objednávateľ nevyužije predplatené servisné služby a podporu podľa článku I., ods. 3 v stanovenom rozsahu, tak zostatok nevyužitých servisných služieb a podpory sa prenesie do ďalšieho mesiaca resp. mesiacov (t.j. aj opakovane s kumuláciou) a to po celú dobu účinnosti tejto zmluvy, pričom Objednávateľ je oprávnený počas tejto doby ich kedykoľvek využiť.
 
3. Poskytovateľ sa zaväzuje zaznamenávať servisné služby a podporu súvisiace so zabezpečením prevádzky a servisnej údržby systému SAP ako aj služby rozvoja systému formou prehľadových reportov. Pod pojmom Servicedesk sa na účely tejto Zmluvy rozumie systém na evidenciu, sledovanie a vyhodnocovanie stavu požiadaviek a incidentov (ďalej len „Servicedesk“). Systém Servicedesk je poskytovaný Poskytovateľom.

4. Incidentom sa na účely tejto Zmluvy rozumie akákoľvek situácia, pri ktorej dôjde ku zníženiu výkonu/ kvality, chybnej funkčnosti alebo nedostupnosti podporovanej aplikácie pri poskytovaní služieb podľa čl. I bod 3 tejto Zmluvy (ďalej len „Incident“).

5. V prípade vzniku Incidentu, akceptáciu vyriešenia Incidentu alebo požiadavky bude Poskytovateľ vykonávať priamo v Servicedesku. V prípade potreby konzultovať vzniknutý Incident bude Poskytovateľ komunikovať s kompetentnou osobou určenou Objednávateľom. Pre vylúčenie pochybností sa zmluvné strany dohodli, že na prijatie a riešenie Incidentov sa nevzťahuje postup predkladania a schvaľovania ponúk podľa čl. I ods. 3 tejto Zmluvy a prednosť majú lehoty podľa čl. III. tejto Zmluvy. Vyriešenie Incidentu potvrdzuje Objednávateľ. Administratívne alebo systémové uzatvorenie záznamu/hlásenia o Incidente Poskytovateľom nepredstavuje akceptáciu vyriešenia Incidentu.

6. [bookmark: _Hlk216272878]Zmluvné strany sa dohodli, že Poskytovateľ bude Objednávateľovi na mesačnej báze formou e-mailu zasielať mesačný Report o vykonaných službách podľa článku 1. bod 1 písm. b) v danom mesiaci vždy do piateho (5.) dňa mesiaca nasledujúceho po mesiaci, v ktorom boli servisné služby a podpora a  služby rozvoja systému poskytnuté, pričom Report bude obsahovať údaje o druhu a rozsahu poskytnutých služieb, tvorbe, naplnení dát a hodnotenie úrovne poskytnutých služieb a celkový rámec prác podľa bodu 3. tohto článku (ďalej len „mesačný Report“). V prípade, ak Objednávateľ nevznesie písomne námietky voči Poskytovateľom doručenému Reportu do 3 pracovných dní od jeho doručenia, má sa za to, že Objednávateľ mesačný Report akceptoval. Zmluvné strany sa dohodli, že Poskytovateľ bude Objednávateľovi na kvartálnej báze formou e-mailu zasielať  Report  o vykonaných službách za obdobie príslušného kvartálu  podľa článku 1. bod 1 písm. a) vždy do piateho (5.) dňa mesiaca nasledujúceho po kvartálnom období, v ktorom boli služby poskytnuté, pričom Report bude obsahovať údaje o druhu a rozsahu poskytnutých služieb, tvorbe, naplnení dát a hodnotenie úrovne poskytnutých služieb a celkový rámec prác (ďalej len „kvartálny Report“). V prípade, ak Objednávateľ nevznesie písomne námietky voči Poskytovateľom doručenému Reportu do 3 pracovných dní od jeho doručenia, má sa za to, že Objednávateľ kvartálny Report akceptoval. Akceptácia reportu márnym uplynutím lehoty nenahrádza akceptáciu rozvojového/vývojového výstupu a nepredstavuje vzdanie sa práv zo zodpovednosti za vady, náhrady škody, ani zmluvných pokút zo strany Objednávateľa.

7. Služby, ktoré sú predmetom plnenia podľa tejto Zmluvy bude Poskytovateľ poskytovať formou vzdialeného prístupu. Ak si to situácia vyžaduje a po vzájomnej dohode zmluvných strán môžu byť poskytnuté aj formou vzdialenej podpory alebo priamo v jednej z lokalít určenej Objednávateľom. Pri poskytovaní služieb podľa tejto Zmluvy prostredníctvom vzdialeného prístupu alebo vzdialenej podpory bude Poskytovateľ povinný plniť všetky bezpečnostné opatrenia stanovené v tejto Zmluve, ako aj interné pravidlá Objednávateľa týkajúce sa informačnej/kybernetickej bezpečnosti, s ktorými Objednávateľ Poskytovateľa oboznámi, pričom za takýto spôsobom poskytovania služieb nebude mať Poskytovateľ nárok na náhradu akýchkoľvek nákladov a ani nárok na zvýšenie/úpravu ceny.

8. Poskytovateľ sa zaväzuje priebežne dokumentovať všetky zásahy do aplikácie, a to najmä zmeny v konfigurácii a zmeny vývoja softwaru a takúto dokumentáciu odovzdať Objednávateľovi v elektronickej podobne najneskôr do 5 pracovných dní od ukončenia zásahu do aplikácie resp. nasadenia zmien pokiaľ sa zmluvné strany nedohodnú inak.

Článok III.
KATEGORIZÁCIA INCIDENTOV A ÚROVNE PODPORY 

1. [bookmark: _Hlk55381088]Incidenty aplikácie SAP Objednávateľa sú kategorizované podľa priority. Prioritou sa rozumie klasifikácia používaná k identifikovaniu relatívnej dôležitosti Incidentu (ďalej len „Priorita“). Incidentom  sa rozumie akákoľvek situácia, pri ktorej dôjde ku zníženiu výkonu/ kvality, chybnej funkčnosti alebo nedostupnosti podporovanej aplikácie (ďalej len „Incident“).

1.1. Priorita P1,,vysoká‘‘ – znamená že Incident spôsobuje nedostupnosť aplikácie alebo chybnú funkčnosť kritických funkcionalít aplikácie, nevyhnutných na jej používanie dohodnutým spôsobom popísaným v dodanej prevádzkovej dokumentácii Objednávateľa, pričom chybná alebo nedostupná funkcionalita bráni činnosti Objednávateľa s majoritným dopadom na užívateľov (viac ako 5 užívateľov) na obchodnú činnosť alebo nemožnosť poskytovania základnej služby.
 
1.2. Priorita P2 ,,stredná‘‘ – znamená že Incident spôsobuje zníženie výkonu / kvality aplikácie alebo chybnú funkčnosť aplikácie, popísanú v prevádzkovej dokumentácii Objednávateľa, pričom chybná funkcionalita aplikácie môže byť nahradená iným technologickým a metodickým postupom a zároveň má Incident negatívny dopad na výkon činnosti Objednávateľa, dopad na užívateľov (1-5 užívateľov), na produktivitu práce alebo zníženú kvalitu poskytovania základnej služby.

1.3. [bookmark: _Hlk42675696]Priorita P3 ,,nízka‘‘ – znamená že Incident spôsobuje zníženie výkonu / kvality aplikácie alebo chybnú funkčnosť aplikácie, popísanú v prevádzkovej dokumentácii Objednávateľa, pričom chybná funkcionalita aplikácie môže byť nahradená iným technologickým a metodickým postupom a zároveň Incident nebráni výkonu činnosti Objednávateľa, pričom môže byť základná služba poskytovaná.

2. Doba odozvy a riešenie Incidentov. Zmluvné strany sa dohodli, že Poskytovateľ bude Objednávateľovi poskytovať servisné služby a podporu počas pracovných dní. Do doby odozvy a doby riešenia sa započítava čas od 8:00 – 16:00hod., pričom doba odozvy začína plynúť od momentu nahlásenia Incidentu Objednávateľom do Servicedesku.

2. 
2.1. „Doba odozvy” je čas, ktorý uplynie od zaevidovania Incidentu v Servicedesku Objednávateľom do času akceptácie prijatia Incidentu Poskytovateľom.

2.2. „Dočasná oprava“ je definovaná ako trvanie riešenia Incidentu, ktorým sa realizuje neutralizácia Incidentu a zároveň obnovenie funkčnosti aplikácie a zároveň oprava poškodených dát, ak takáto nastala. 

2.3.  „Trvalá oprava“ je definovaná ako trvanie riešenia Incidentu, ktoré systémovo odstraňuje príčinu chybového stavu a zabraňuje jeho opakovaniu. 
Najneskôr do uplynutia doby odozvy Poskytovateľ potvrdí prijatie Incidentu a začne jeho odborné preverovanie; samotné automatické/systémové potvrdenie prijatia požiadavky nepostačuje. Pri nedostupnosti Servicedesku Poskytovateľa možno Incident nahlásiť na výslovne určenú servisnú e-mailovú adresu alebo telefonickú linku Poskytovateľa. Poskytovateľ Incident následne zaeviduje so zachovaním času preukázateľného prijatia náhradným kanálom. Plynutie lehôt sa naďalej riadi prevádzkovým časom podľa tohto článku III. tejto Zmluvy.
3. Po doručení hlásenia podľa odseku 2 tohto článku Zmluvy je Poskytovateľ povinný riešiť Incident pri zohľadnení nižšie uvedených chýb nasledovne:

	
	Doba odozvy
	Dočasná oprava
	Trvalá oprava

	Priorita P1   
	do 1 hodiny
	do 8 hodín  
(1 pracovný deň) 
	do 24 hodín  
(3 pracovné dni) 

	Priorita P2   
	do 1 hodiny

	do 16 hodín 
(2 pracovné dni) 
	do 32 hodín 
(4 pracovné dni) 

	Priorita P3  
	do 1 hodiny

	do 32 hodín  
(4 pracovné dni) 
	do 64 hodín  
(8 pracovných dní) 




4. Zvýšenie priority Incidentu. Ak nastane vážny Incident Priority  P1, je možné, aby sa  oprávnené osoby uvedené v článku X. ods. 2 Zmluvy dohodli a vzájomne odsúhlasili odchýlky od postupu stanoveného v tejto Zmluve. Prvotnú prioritu však určuje Objednávateľ podľa v tejto Zmluve stanovených kritérií a Poskytovateľ ju nesmie bez dohody s Objednávateľom znížiť na nižšiu prioritu.

5. Úroveň podpory je poskytovaná v zmysle definície:
SPOK = Servicedesk  Poskytovateľa
L1= MHTH interný IT tím
L2= Dodávateľ
L3= Výrobca SW (napr.SAP)

Článok IV.
ODMENA

1. Celkový limit finančných prostriedkov určených na úhradu ceny za poskytnutie služieb podľa tejto Zmluvy je stanovený na sumu vo výške ........... Eur bez DPH (slovom: ..................... Eur). 

2. Cena za predmet plnenia podľa článku I. Zmluvy je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách a je špecifikovaná nasledovne:

a) suma vo výške .........EUR kvartálne (slovom: .................euro a ........ eurocentov) za softvérovú podporu licencií SAP (SAP Standard Support) podľa čl. I bod 1 písm. a) Zmluvy časť zodpovedajúca čl. I bod 2 Zmluvy,

b) suma vo výške ......... EUR mesačne (slovom: .................euro a ....... eurocentov) za servisné služby a podporu SAP prostredia a technické konzultácie podľa čl. I bod 1 písm. b) časť zodpovedajúca čl. I bod 3 Zmluvy,

c) Ceny za  služby rozvoja systému podľa čl. I bod 1 písm. c) časť zodpovedajúca čl. I bod 4 a 5 Zmluvy sú dohodnuté pre jednotlivé kategórie jednotnou sadzbou:
 
	Kategória subjektu  služieb rozvoja systému
	Jednotná sadzba EUR bez DPH za 1 MD

	Projektový manažér SAP
	

	Architekt
	

	Konzultant SAP
	

	Programátor ABAP
	

	Tester SAP
	

	Školiteľa
	

	Prechod na S/4 HANA (konverzia)
	

	Integrácie systému SAP
	



d) Ceny za nákup dodatočných cloudových služieb a licencií modulov a komponentov SAP v súvislosti s predmetom zmluvy podľa čl. I bod 1 písm. d) Zmluvy budú dohodnuté v rámci cenovej ponuky maximálne do sumy 1.670.000,- EUR (slovom: jeden milión šesťstosedemdesiattisíc eur).

3. [bookmark: _Hlk55386385]Stanovené ceny sú platné počas celého obdobia platnosti tejto Zmluvy.

4. Odmena Poskytovateľa podľa čl. 4 bod 1 Zmluvy je konečná a zahŕňa všetky náklady Poskytovateľa spojené s poskytovaním služieb podľa tejto zmluvy, t. j. odmena zahŕňa aj náhradu prípadných hotových výdavkov Poskytovateľa. 

5. Odmena je uvedená bez DPH. K odmene bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov v sadzbe platnej ku dňu vzniku daňovej povinnosti.

6. [bookmark: _Hlk56773848]Cenu za predmet plnenia podľa tejto Zmluvy uhradí Objednávateľ bezhotovostným prevodom na bankový účet Poskytovateľa uvedený v záhlaví tejto Zmluvy, pričom cena sa považuje za uhradenú jej odpísaním z bankového účtu Objednávateľa, v lehotách a za podmienok podľa tohto článku Zmluvy a článku VI. Zmluvy.

7. Poskytovateľ nie je oprávnený iba z dôvodu sporu o vyúčtovanie alebo omeškania Objednávateľa s úhradou ceny pozastaviť a/alebo obmedziť poskytovanie predmetu plnenia podľa tejto Zmluvy, počas trvania Zmluvy. Toto ustanovenie sa uplatní až do skončenia/zániku Zmluvy a neobmedzuje právo Poskytovateľa na zaplatenie oprávnenej pohľadávky, dohodnuté úroky z omeškania ani na ukončenie Zmluvy za podmienok čl. VIII. Objednávateľ uhradí Poskytovateľovi nespornú časť riadne vyúčtovanej ceny v dohodnutej lehote.

Článok V.
DOBA TRVANIA ZMLUVY

1. Táto zmluva sa uzatvára na dobu určitú, a to na dobu 48 mesiacov odo dňa nadobudnutia účinnosti zmluvy. 

2. Zmluvné strany sa dohodli, že platnosť a účinnosť tejto Zmluvy skončí aj pred uplynutím doby uvedenej v predchádzajúcom odseku tohto článku Zmluvy, ak cena za poskytnuté plnenie predmetu Zmluvy podľa článku I. Zmluvy dosiahne sumu vo výške ...............- EUR bez DPH (slovom: ......................euro a ....... eurocentov), ktorá zahŕňa aj prípadné služby rozvoja systému podľa článku I. bod 4 a 5. Zmluvy poskytnuté Poskytovateľom na základe samostatnej objednávky Objednávateľa, a to podľa toho, ktorá z týchto udalostí nastane skôr.



Článok VI.
PLATOBNÉ A FAKTURAČNÉ PODMIENKY

1. [bookmark: _Hlk55381151]Objednávateľ sa zaväzuje uhradiť cenu za poskytované služby dohodnutú v článku IV. bod 1 tejto Zmluvy na základe Poskytovateľom vystavených faktúr. Poskytovateľ je oprávnený vystaviť faktúru po riadnom a včasnom splnení záväzku poskytnúť služby podľa tejto Zmluvy.
 
2. Faktúry podľa čl. IV bod 1. písm. a) bude Poskytovateľ vystavovať kvartálne.  Faktúra bude vždy vystavená do 10 kalendárneho dňa v mesiaci, ktorý nasleduje po kvartálnom období, v ktorom boli poskytnuté služby. Poskytovateľ je oprávnený fakturovať len za kvartálne obdobia, v ktorých služby na základe tejto Zmluvy skutočne poskytol a po predchádzajúcej akceptácii služieb Objednávateľom. V prípade, ak Objednávateľ nevznesie písomne námietky voči Poskytovateľom doručenému kvartálnemu Reportu do 3 pracovných dní od jeho doručenia, má sa za to, že Objednávateľ  Report akceptoval. 

3. [bookmark: _Hlk216272515]Faktúry podľa čl. IV bod 1. písm. b) bude Poskytovateľ vystavovať mesačne vždy do 10 kalendárneho dňa v mesiaci. Faktúra bude vždy vystavená v mesiaci, ktorý nasleduje po mesiaci, v ktorom boli poskytnuté služby. Poskytovateľ je oprávnený fakturovať len za mesiace, v ktorých služby na základe Zmluvy skutočne poskytol a po predchádzajúcej akceptácii služieb Objednávateľom. V prípade, ak Objednávateľ nevznesie písomne námietky voči Poskytovateľom doručenému mesačnému Reportu do 3 pracovných dní od jeho doručenia, má sa za to, že Objednávateľ mesačný Report akceptoval. 

4. Ak Poskytovateľ poskytne Objednávateľovi  služby rozvoja systému podľa článku I.  bod 1 písm. c) Zmluvy, cenu za ich poskytnutie zahrnie do samostatnej faktúry. Poskytovateľ je oprávnený vystaviť faktúru za tieto služby po riadnom a včasnom splnení záväzku poskytnúť služby podľa Zmluvy a jednotlivej objednávky. Faktúra bude Poskytovateľom vystavená v mesiaci, v ktorom boli poskytnuté služby podľa článku I.  bod 1 písm. c)  Zmluvy. Poskytovateľ je oprávnený fakturovať tieto služby len za mesiace, v ktorých služby na základe tejto Zmluvy Objednávateľovi skutočne poskytol a ten ich riadne prevzal.

5. Cena za služby určená podľa článku IV. bod 1 písm. c) Zmluvy je splatná po splnení záväzku poskytnúť služby podľa Zmluvy a na základe jednotlivej objednávky Objednávateľa spôsobom uvedeným vo faktúre 

6. Splatnosť faktúr je 60 dní odo dňa ich doručenia druhej zmluvnej strane. 

7. Zmluvné strany berú  na vedomie a súhlasia, že od 1.1.2027 sa fakturácia za plnenia podľa tejto Zmluvy riadi príslušnými ustanoveniami zákona o dani z pridanej hodnoty upravujúcimi povinnú elektronickú fakturáciu (ďalej len aj „e-faktúra“).

8. Poskytovateľ sa zaväzuje vystavovať a objednávateľ prijímať e-faktúry výhradne v ustanovenom štruktúrovanom elektronickom formáte (SML/Peppol) prostredníctvom certifikovaného Poskytovateľa doručovacej služby (tzv. digitálneho poštára) alebo štátneho systému elektronickej fakturácie.

9. Strany sa zaväzujú bezodkladne, najneskôr do 5 pracovných dní informovať druhú stranu o akejkoľvek zmene technických alebo kontaktných údajov potrebných na úspešné odosielanie a prijímanie elektronických faktúr.

10. Za deň doručenia faktúry sa považuje deň jej úspešného doručenia do elektronickej schránky/systému objednávateľa v zmysle pravidiel elektronickej fakturácie. Faktúra zaslaná iba vo formáte PDF e-mailom alebo v listinnej podobe sa nepovažuje za riadne vystavenú a doručenú.

11. V prípade ak Poskytovateľ vystaví faktúru v inom ako zákonom predpísanom štruktúrovanom elektronickom formáte, objednávateľ je oprávnený takúto faktúru odmietnuť a vrátiť na prepracovanie. V takom prípade lehota splatnosti nezačína plynúť a objednávateľ nie je v omeškaní s úhradou. Nová lehota splatnosti začne plynúť až dňom doručenia riadnej e-faktúry.
12. Faktúra bude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, interné číslo (ďalej len „číslo objednávky“) oznámené Poskytovateľovi objednávateľom po uzatvorení tejto zmluvy a jej prílohou bude kópia mesačného Reportu resp. kvartálneho Reportu podľa článku II. bod 6 Zmluvy.

13. V prípade námietok Objednávateľa voči správnosti vystavenej faktúry je Objednávateľ oprávnený:  
a) 	faktúru, ktorá má chybu vyplývajúcu z nesprávne uvedeného predmetu, množstva, ceny alebo neobsahuje číslo objednávky objednávateľa, do 5 pracovných dní odo dňa jej doručenia Objednávateľovi reklamovať u Poskytovateľa spolu s vytknutím jej nesprávnosti, pričom  Poskytovateľ je povinný buď chybnú faktúru opraviť a doručiť Objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry; alebo
b)	faktúru, ktorá nespĺňa formálne náležitosti podľa ustanovení § 74 zákona č. 222/2004 Z. z. o dani z pridanej hodnoty v znení neskorších predpisov, vrátiť zhotoviteľovi/poskytovateľovi/predávajúcemu spolu s vytknutím jej nesprávnosti.
V prípade oprávnených námietok Objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry Objednávateľovi.

14. Postúpenie pohľadávky na zaplatenie ceny za služby vrátane jej príslušenstva, pohľadávky na zaplatenie zmluvnej pokuty podľa Zmluvy a/alebo postúpenie akéjkoľvej inej pohľadávky Poskytovateľom je možné iba s predchádzajúcim písomným súhlasom Objednávateľa. Rovnako bez predchádzajúceho písomného súhlasu Objednávateľa nie je Poskytovateľ oprávnený zaťažiť/založiť akékoľvek svoje pohľadávky vzniknuté na základe a/alebo v súvislosti s touto Zmluvou.

15. Objednávateľ je oprávnený jednostranne započítať proti pohľadávke Poskytovateľa všetky svoje prípadné pohľadávky voči Poskytovateľovi, vrátane svojich nesplatných pohľadávok voči splatným pohľadávkam Poskytovateľa.

16. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u Poskytovateľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní Poskytovateľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď Poskytovateľ hodnoverným spôsobom preukáže Objednávateľovi, že u neho tieto dôvody pominuli.

17. Poskytovateľ prehlasuje, že číslo(a) účtu(ov) uvádzané v záhlaví Zmluvy sú používané na podnikanie  podľa ustanovení § 6 zákona č. 222/2004 Z. z. o dani z pridanej hodnoty v znení neskorších predpisov. V prípade, ak Objednávateľ zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť Poskytovateľ, zaplatiť  priamo na číslo účtu správcu dane vedeného pre Poskytovateľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude Poskytovateľom uhradená správcovi dane.

Článok VII.
ZODPOVEDNOSŤ ZA VADY, ZA ŠKODU A ZMLUVNÉ POKUTY

1. Poskytovateľ zodpovedá za kvalitatívne a kvantitatívne vady predmetu plnenia, resp. poskytovaných služieb, ktoré nedodal Poskytovateľ Objednávateľovi v súlade s touto Zmluvou alebo so všeobecne záväznými právnymi predpismi.

2. Objednávateľ má právo si uplatniť voči Poskytovateľovi zodpovednosť za vady t. j. reklamovať nedostatky poskytnutej služby do 30 pracovných dní od kedy sa o nich dozvedel a Poskytovateľ je povinný bezodkladne, najneskôr do 5 pracovných dní odo dňa doručenia reklamácie zistené nedostatky odstrániť, ak sa zmluvné strany nedohodnú inak a tak, aby bol naplnený účel zmluvy. Ak sú nedostatky odstránené po márnom uplynutí lehoty na ich odstránenie, má Objednávateľ nárok na zľavu vo výške 0,5 % z ceny príslušnej objednávky za každý, a to aj začatý deň omeškania. Ustanovenia o náhrade škody nie sú dotknuté. Odstraňovanie vád, za ktoré Poskytovateľ zodpovedá, vrátane opráv zákazníckych výstupov a súvisiacej dokumentácie, vykoná Poskytovateľ bezodplatne; tieto práce sa nezapočítavajú do predplatených MD, ani Poskytovateľovi nevzniká akýkoľvek nárok na odmenu za ich odstránenie. Ak Poskytovateľ vadu neodstráni v dohodnutej lehote, Objednávateľ je po oznámení Poskytovateľovi oprávnený zabezpečiť jej odstránenie sám alebo treťou osobou a požadovať od Poskytovateľa náhradu účelne vynaložených nákladov. Taký zásah sám osebe nezbavuje Poskytovateľa zodpovednosti za ostatné vady, ktoré zásah nespôsobil. Ak vada zároveň predstavuje Incident, uplatní sa príslušná kratšia lehota podľa čl. III. tejto Zmluvy.

3. V prípade omeškania sa Objednávateľa s platením ceny za poskytnuté služby, ktoré si zmluvné strany dohodli úroky z omeškania vo výške 0,05 % najviac však vo výške úrokov z omeškania, na ktoré by mal Poskytovateľ nárok podľa príslušných právnych predpisov, a to zo sumy, s ktorej zaplatením je Objednávateľ v omeškaní, za každý deň z omeškania.

4. V prípade, ak Poskytovateľ neodstráni incidenty vzniknuté pri poskytovaní servisných služieb a podpory v lehotách uvedených v čl. III Zmluvy, je povinný uhradiť Objednávateľovi zmluvnú pokutu vo výške 500 EUR za každý aj začatý deň omeškania a každý prípad osobitne. 

5. V prípade omeškania Poskytovateľa s poskytnutím softvérovej podpory licencií podľa článku 1. bod 1 písm. a) je Objednávateľ oprávnený uplatniť si zmluvnú pokutu vo výške 0,05% za každý aj začatý deň omeškania a za každý prípad osobitne z ceny uvedenej v článku IV. ods. 2 písm. a) Zmluvy.

6. V prípade omeškania Poskytovateľa s poskytnutím služby podpory prevádzky, servisnej údržby a úrovne poskytovania technickej podpory jednotného účtovného systému SAP v rozsahu špecifikovanom v článku 1 bod 1 písm. b) Zmluvy, je Objednávateľ oprávnený uplatniť si zmluvnú pokutu vo výške 0,05% za každý aj začatý deň omeškania a za každý prípad osobitne z ceny uvedenej v článku IV. bod 2 písm. b) Zmluvy.

7. Zmluvné strany sa dohodli, že zmluvná strana nie je v omeškaní s plnením svojich záväzkov podľa tejto Zmluvy, pokiaľ tento svoj záväzok nemôže plniť v dôsledku preukázateľného omeškania druhej zmluvnej strany.

8. Ak jedna zo zmluvných strán spôsobí porušením svojich povinností vyplývajúcich jej z tejto Zmluvy akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).

9. V prípade, ak niektorej zo zmluvných strán vznikne v zmysle tejto Zmluvy nárok na zmluvnú pokutu, jej nárok na náhradu škody spôsobenej porušením povinnosti zabezpečenej zmluvnou pokutou tým nie je dotknutý. Zmluvná pokuta sa v takomto prípade nezapočíta na náhradu škody; náhrad škody môže byť uplatňovaná Objednávateľom voči Poskytovateľovi v plnej výške.


Článok VIII.
ZÁNIK ZMLUVY

1. Zmluva zaniká uplynutím doby, na ktorú bola uzatvorená.

2. Zmluva zaniká aj pred uplynutím doby, na ktorú bola uzatvorená, ak bude dosiahnutý finančný limit podľa článku IV. bod. 1 Zmluvy. 

3. Pred uplynutím doby, na ktorú bola Zmluva uzatvorená je Zmluvu možné ukončiť na základe písomnej dohody zmluvných strán k dohodnutému dňu.

4. Objednávateľ, ako aj Poskytovateľ je oprávnený Zmluvu vypovedať bez uvedenia dôvodu. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Výpoveď musí mať písomnú formu a musí byť doručená  druhej zmluvnej strane na adresu uvedenú v záhlaví tejto zmluvy, inak je neplatná.

5. Uplynutím výpovednej doby zaniká záväzok Poskytovateľa poskytovať Objednávateľovi servisné služby a podporu podľa Zmluvy. 

6. Táto zmluva môže byť ukončená aj jednostranným odstúpením jednou zo zmluvných strán v prípade, ak druhá zmluvná strana podstatným spôsobom porušuje ustanovenia tejto Zmluvy. Za podstatné porušenie Zmluvy zmluvné strany v zmysle ust. § 345 ods. 2 Obchodného zákonníka považujú:

a. Opakované zmeškanie (minimálne v troch prípadoch) doby odozvy/dočasnej opravy/trvalej opravy dohodnutej v  článku III. Zmluvy,
b. Neposkytnutie služby Poskytovateľom v stanovenom termíne a to ani na základe dodatočnej výzvy s lehotou určenou Objednávateľom, ktorú za týmto účelom Objednávateľ Poskytovateľovi zašle,
c. Neuhradenie splatnej ceny Objednávateľom ani v dodatočnej primeranej lehote stanovenej Poskytovateľom v písomnej výzve na úhradu omeškanej čiastky. Dodatočná primeraná lehota nesmie byť na základe dohody zmluvných strán kratšia ako 10 dní odo dňa doručenia písomnej výzvy. 

7. Odstúpením od Zmluvy podľa predchádzajúceho odseku tohto článku Zmluvy táto Zmluva, ako aj všetky práva a povinnosti z nej zmluvným stranám vyplývajúce, zaniká s účinnosťou odo dňa doručenia oznámenia o odstúpení od Zmluvy druhej zmluvnej strane. Odstúpenie od Zmluvy sa uskutočňuje písomným oznámením odstupujúcej zmluvnej strany od Zmluvy adresovaným druhej zmluvnej strane. 

8. Odstúpenie od zmluvy ani jej výpoveď nemajú vplyv na plnenie Poskytovateľa, ktoré bolo riadne odovzdané a bolo aj prijaté, alebo malo a mohlo byť prijaté pred nadobudnutím účinnosti odstúpenia/ uplynutím výpovednej lehoty. Odstúpením/ výpoveďou nie je dotknutý ani nárok Poskytovateľa na zaplatenie ceny za plnenie podľa tejto Zmluvy ako ani nárok na zaplatenie prípadného úroku z omeškania podľa tejto Zmluvy, ak ide o plnenie poskytnuté v súlade s podmienkami tejto Zmluvy pred účinnosťou odstúpenia/ uplynutím výpovednej lehoty.

9. Odstúpenie od Zmluvy sa v zmysle ustanovenia § 351 ods. 1 veta druhá Obchodného zákonníka nedotýka nároku na náhradu škody vzniknutej porušením Zmluvy, ako ani ustanovení týkajúcich sa ochrany informácií, voľby práva a riešenia sporov.


Článok IX.
PRÁVA A POVINNOSTI ZMLUVNÝCH STRÁN

1. Poskytovateľ je povinný:
a) poskytovať služby v súlade s touto zmluvou a v súlade s dohodnutými podmienkami v tejto zmluve,
b) počas poskytovania služieb riadne spolupracovať s objednávateľom,
c) poskytovať služby podľa tejto zmluvy s odbornou starostlivosťou, riadne a včas,
d) poskytovať služby podľa tejto zmluvy v súlade s touto zmluvou, so všeobecne záväznými právnymi predpisy a inými predpismi platnými v Slovenskej republike,
e) zabezpečiť ochranu zverených osobných údajov a spracúvať ich v súlade s príslušnými predpismi na úseku ochrany osobných údajov.

2. Objednávateľ sa zaväzuje:
a) na požiadanie poskytnúť Poskytovateľovi všetky potrebné informácie a podklady nevyhnutné pre jeho činnosť, ako aj poskytnúť akúkoľvek súčinnosť na požiadanie Poskytovateľa; ak Objednávateľ neposkytne Poskytovateľovi potrebnú súčinnosť, Poskytovateľ nezodpovedá za škodu, ktorá tým môže vzniknúť,
b) odovzdávať Poskytovateľovi doplňujúce údaje v lehotách umožňujúcich riadne splnenie povinností Poskytovateľa podľa tejto zmluvy,
c) uhradiť Poskytovateľovi odmenu za poskytovanie služieb podľa tejto zmluvy.

3. Objednávateľ a Poskytovateľ sa zaväzujú vzájomne spolupracovať a poskytovať si všetky informácie a súčinnosť nevyhnutnú pre riadne plnenie záväzkov vyplývajúcich z tejto Zmluvy a jej príloh. Zmluvné strany sú povinné informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie tejto Zmluvy.


Článok X.
[bookmark: _Hlk55381175]SPOLOČNÉ USTANOVENIA

1. Vyššia moc: Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len „Okolnosti vylučujúce zodpovednosť“).
Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu zmluvy. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok. 
Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

2. Komunikácia a doručovanie: Akákoľvek komunikácia súvisiaca s touto Zmluvou prebieha medzi zmluvnými stranami písomnou formou (pokiaľ sa zmluvné strany nedohodnú inak) a to tak, že písomnosti doručované jednou zmluvnou stranou druhej zmluvnej strane budú doručované prostredníctvom pošty ako doporučená listová zásielka alebo prostredníctvom kuriérskej služby alebo osobne alebo prostredníctvom elektronickej pošty na adresy zmluvných strán uvedené v tomto bode tohto článku Zmluvy. Písomnosť sa pokladá za doručenú v deň, kedy adresát potvrdí jej prijatie doručovateľovi. V prípade doručovania písomnosti elektronickou poštou sa písomnosť pokladá za doručenú momentom, kedy bude odosielateľovi správy elektronickou poštou doručené oznámenie o doručení správy elektronickou poštou. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane alebo v ktorý je na zásielke doručovanej poštou zmluvnej strane preukázateľne poštou vyznačená poznámka, že „adresát sa odsťahoval“, „adresát je neznámy“. 
Pre účely doručovania si zmluvné strany oznámili nasledovné adresy oprávnených osôb, ktoré sa použijú, pokiaľ príslušná zmluvná strana neoznámi druhej zmluvnej strane inú adresu:

Za  Poskytovateľa		
· Zmluvné a komerčné otázky: 	x
· mobil: x, e-mail: x

· Projektové riadenie:		x	
· mobil: x,  e-mail: 

 	Za Objednávateľa 		Meno: 
					E-mail:   								                                           Tel.: +421 948 605 035

Zmluvné strany sa zaväzujú oznamovať si navzájom akúkoľvek zmenu kontaktných údajov uvedených v predchádzajúcom odseku tohto článku Zmluvy. Pre účinnosť zmeny sa vyžaduje písomné alebo elektronické oznámenie zmeny druhej zmluvnej strane bez nutnosti zmeny Zmluvy vo forme dodatku k tejto Zmluve. Pokiaľ to nie je výslovne uvedené v tejto Zmluve alebo sa príslušná kontaktná osoba Objednávateľa nepreukáže riadnym oprávnením, kontaktná osoba Objednávateľa môže vykonávať výlučne prevádzkové a akceptačné úkony v rozsahu svojho poverenia, t.j. bez osobitného oprávnenia nie je oprávnená meniť zmluvné sadzby, finančný limit, rozsah záväzkov, záväzné termíny, ani odpúšťať sankcie.

3. Dôverné informácie: Zmluvné strany sú si vedomé toho, že v rámci plnenia Zmluvy môžu oni alebo ich zamestnanci či zmluvní partneri, získať vedomou činnosťou druhej a/alebo tretej zmluvnej strany alebo jej opomenutím prístup k dôverným informáciám tejto druhej a/alebo tretej zmluvnej strany. Dôvernou informáciou sa rozumie informácia, ktorú označuje zmluvná strana, ktorá informáciu poskytuje, ako dôvernú, vrátane informácií, týkajúcich sa jej výskumu, vývoja, obchodných údajov, osobných údajov zamestnancov alebo údajov o produktoch, materiáloch a metodológií, vlastnených zmluvnou stranou, vrátane know – how.
Zmluvné strany sa zaväzujú, že zabezpečia dostatočné poučenie pre všetky osoby, ktoré sa na ich strane budú zúčastňovať na plnení tejto Zmluvy, o podstate dôvernej informácie v zmysle tejto Zmluvy a nevyhnutnosti jej utajenia v súlade s touto Zmluvou. Prístup k dôverným informáciám bude obmedzený na tých zamestnancov zmluvnej strany, ktoré tieto informácie potrebujú poznať na účely a v rozsahu, vymedzenom touto Zmluvou. Zmluvné strany sú povinné zabezpečiť, aby záväzok utajenia dôverných informácií v zmysle tejto Zmluvy prevzali všetky osoby, ktoré sú odlišné od samotných zmluvných strán a ktoré sa budú zúčastňovať na plnení tejto Zmluvy.
Poskytovateľ sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení, zabraňujúcich ich neoprávnenému sprístupneniu tretej osobe či ich zneužitiu, a to v rozsahu a spôsobom primeraným stupňu utajenia príslušnej dôvernej informácie a jej zrejmému významu, alebo významu, ktorý tejto dôvernej informácii zreteľne priradí tá zmluvná strana, ktorej príslušná dôverná informácia prislúcha. Poskytovateľ môže poskytnúť tieto dôverné informácie len svojim zamestnancom alebo zmluvným partnerom v rozsahu nutnom pre riadne plnenia tejto Zmluvy, pri súčasnej realizácii vyššie uvedených opatrení.  Dôverné informácie nesmú byť kopírované alebo reprodukované bez písomného súhlasu  zmluvnej strany, ktorá tieto informácie poskytla.
Pre prípad porušenia povinností uvedených v tomto bode Zmluvy si je objednávateľ oprávnený uplatniť nárok na zaplatenie zmluvnej pokuty vo výške 5 000,00 EUR (slovom: päťtisíc EUR) za každé jedno porušenie.

4. Register partnerov verejného sektora: Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri“). Poskytovateľ je v prípade naplnenia podmienok podľa § 2 zákona o registri povinný byť počas trvania tejto Zmluvy zapísaný v registri partnerov verejného sektora (ďalej len „register“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto Zmluvy odstúpiť, ak nadobudne právoplatnosť rozhodnutie o výmaze Poskytovateľa z registra podľa § 12 zákona o registri alebo o uložení pokuty Poskytovateľovi z dôvodov podľa § 13 ods. 2 zákona o registri alebo ak je Poskytovateľ viac ako 30 dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Objednávateľ zároveň nie je v omeškaní s plnením povinností podľa tejto Zmluvy, ak Poskytovateľ nie je alebo nebude zapísaný v registri alebo ak Poskytovateľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. 

4.1 Prílohu č. 7: Zoznam subdodávateľov podľa zákona o registry
 k tejto zmluve tvorí zoznam všetkých priamych a nepriamych subdodávateľov  Poskytovateľa (v akomkoľvek stupni) podľa zákona o registri, ktorým budú priamo alebo nepriamo poskytnuté finančné prostriedky nad limity stanovené v ustanovení § 2 ods. 2 alebo 3 zákona o registri (ďalej len „subdodávateľ podľa zákona o registri“), ktorí sú Poskytovateľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o registri obsahuje ich obchodné meno, sídlo alebo miesto podnikania, identifikačné číslo (IČO), označenie príslušného (zvyčajne obchodného) registra, v ktorom je subdodávateľ zapísaný, číslo zápisu a údaj o predpokladaných finančných plneniach v prospech každého zo subdodávateľov podľa zákona o registri.

4.2 Prílohu č. 8
Zoznam subdodávateľov podľa zákona o verejnom obstarávaní
 k tejto zmluve tvorí zoznam všetkých priamych subdodávateľov Poskytovateľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorí sa budú podieľať na vykonávaní činnosti podľa tejto zmluvy (ďalej len „subdodávateľ podľa zákona o verejnom obstarávaní“), ktorí sú  Poskytovateľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa zákona o verejnom obstarávaní obsahuje ich obchodné meno, sídlo alebo miesto podnikania, identifikačné číslo (IČO), označenie registra, v ktorom je subdodávateľ zapísaný, číslo zápisu, údaje osoby oprávnenej konať za subdodávateľa v rozsahu meno a priezvisko, adresa pobytu a dátum narodenia. Tento zoznam ďalej obsahuje čestné vyhlásenie poskytovateľa, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa tejto zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia stanovené objednávateľom v súťažnej dokumentácii pre takúto inú osobu, a že u subdodávateľa podľa zákona o verejnom obstarávaní neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť predmetu diela a/alebo činnosti podľa zmluvy.

[bookmark: _Ref490078912]4.3 Poskytovateľ je povinný písomne oznámiť objednávateľovi akúkoľvek zmenu v údajoch o subdodávateľoch v rozsahu podľa bodu 4.1, resp. 4.2 tohto článku, a to bezodkladne potom, čo sa o nej dozvedel.

[bookmark: _Ref490078916]4.4 Ak sa  Poskytovateľovi subdodávatelia podľa zákona o registri alebo subdodávatelia podľa zákona o verejnom obstarávaní stanú známymi neskôr, je povinný objednávateľovi predložiť aktualizovaný zoznam subdodávateľov podľa zákona o registri, resp. aktualizovaný zoznam subdodávateľov podľa zákona o verejnom obstarávaní, a to najmenej tri (3) pracovné dni pred zmenou, nikdy však nie neskôr, než sa začnú skutočne podieľať na plnení tejto zmluvy. Na aktualizovaný zoznam subdodávateľov podľa zákona o registri sa primerane použijú ustanovenia bode 4.1 tohto článku a na aktualizovaný zoznam subdodávateľov podľa zákona o verejnom obstarávaní sa primerane použijú ustanovenia bode 4.2 tohto článku. Zmenu v osobe subdodávateľa podľa zákona o verejnom obstarávaní vykonajú zmluvné strany formou písomného dodatku k tejto zmluve.

4.5 Iným osobám než subdodávateľom uvedeným v zozname subdodávateľov podľa zákona o registri, ktorý Poskytovateľ predložil objednávateľovi v súlade s bodmi 4.1 a 4.2 tohto článku,  Poskytovateľ nesmie v súvislosti s touto zmluvou alebo jej plnením poskytnúť finančné prostriedky nad limity stanovené v ustanovení § 2 ods. 2 alebo 3 zákona o registri.

4.6 Na základe dohody zmluvných strán je Poskytovateľ oprávnený vykonávať činnosť podľa tejto zmluvy len prostredníctvom takého subdodávateľa podľa zákona o verejnom obstarávaní, ktorý spĺňa alebo najneskôr v čase začatia realizovania ním vykonávanej časti činnosti podľa tejto zmluvy bude spĺňať podmienky účasti týkajúce sa osobného postavenia podľa súťažnej dokumentácie a u ktorého neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela alebo činnosti podľa tejto zmluvy. Ak subdodávateľ nespĺňa uvedené podmienky,  Poskytovateľ mu nesmie umožniť vykonávanie žiadnej činnosti podľa tejto zmluvy. Zodpovednosť Poskytovateľa za riadne splnenie tejto časti činnosti podľa tejto zmluvy tým nie je dotknutá. Poskytovateľ je povinný na písomnú žiadosť objednávateľa preukázať splnenie uvedených podmienok subdodávateľom a do času preukázania ich splnenia je objednávateľ ďalej oprávnený požadovať, aby príslušný subdodávateľ nevykonával žiadnu činnosť podľa tejto zmluvy. Ak Poskytovateľom navrhovaný subdodávateľ nespĺňa podmienky účasti týkajúce sa osobného postavenia alebo existovali alebo existujú u neho dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní alebo (podľa rozhodnutia objednávateľa) dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní, je Poskytovateľ povinný nahradiť takéhoto objednávateľom namietaného subdodávateľa. Poskytovateľ sa zaväzuje neumožniť namietanému Poskytovateľovi vykonávanie diela. Poskytovateľ je povinný doručiť návrh nového subdodávateľa nahradzujúceho namietaného subdodávateľa do piatich (5) pracovných dní odo dňa doručenia žiadosti objednávateľa o nahradenie namietaného subdodávateľa.

4.7 Ak Poskytovateľ zoznam subdodávateľov podľa zákona o registri a subdodávateľov podľa zákona o verejnom obstarávaní objednávateľovi nepredložil, platí, že prílohy č.7 a č.8 k tejto zmluve sú prázdne, žiadny subdodávateľ podľa zákona o registri a subdodávateľ podľa zákona o verejnom obstarávaní pri plnení tejto zmluvy sa nepodieľa na plnení tejto zmluvy a Poskytovateľ ich nesmie využiť pri plnení tejto zmluvy priamo ani prostredníctvom ďalších osôb.

4.8 Poskytovateľ vyhlasuje, že sa objednávateľ môže spoľahnúť na to, že zoznam subdodávateľov podľa zákona o registri a zoznam subdodávateľov podľa zákona o verejnom obstarávaní je vždy úplný a že na plnení tejto zmluvy sa nebudú podieľať subdodávatelia podľa zákona o registri ani subdodávatelia podľa zákona o verejnom obstarávaní, ktorých postupom podľa bodov 4.1, 4.2 a 4.4 tohto článku Zmluvy objednávateľovi vopred neoznámil, resp. neoznámi.

4.9 Poskytovateľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že objednávateľ uzatvoril s Poskytovateľom túto zmluvu alebo dodatok k tejto zmluve napriek tomu, že Poskytovateľ alebo niektorý subdodávateľ podľa zákona o registri alebo niektorý subdodávateľ podľa zákona o verejnom obstarávaní v čase uzatvorenia tejto zmluvy alebo dodatku k tejto zmluve nebol zapísaný do registra, kedy sa uplatňuje zákaz uzavrieť zmluvu. Za škodu sa na účely tohto ustanovenia považujú aj pokuty, ktoré bude musieť objednávateľ alebo členovia štatutárneho orgánu objednávateľa zaplatiť za porušenie zákazu uzavrieť zmluvu. 

4.10 Poskytovateľ sa zaväzuje zabezpečiť, aby ku dňu uzatvorenia tejto zmluvy a prípadných dodatkov k tejto zmluve koneční užívatelia výhod Poskytovateľa, prípadných subdodávateľov podľa zákona o registri a prípadných subdodávateľov podľa zákona o verejnom obstarávaní zapísaní v registri neboli osobami uvedenými v § 11 ods. 1 písm. c) zákona o verejnom obstarávaní. Poskytovateľ vyhlasuje, že sa objednávateľ môže spoľahnúť na to, že koneční užívatelia výhod Poskytovateľa, prípadných subdodávateľov podľa zákona o registri a prípadných subdodávateľov poľa zákona o verejnom obstarávaní zapísaní v registri ku dňu uzatvorenia tejto zmluvy nie sú osobami uvedenými v § 11 ods. 1 písm. c) zákona o verejnom obstarávaní, a objednávateľ sa na toto vyhlásenie Poskytovateľa spolieha. Poskytovateľ sa zaväzuje nahradiť objednávateľovi škodu, ktorá by mohla vzniknúť objednávateľovi tým, že uzavrel s Poskytovateľom zmluvu alebo uzavrie s Poskytovateľom prípadný dodatok k tejto zmluve v rozpore so zákazom podľa § 11 ods. 1 písm. c) a/alebo d) zákona o verejnom obstarávaní. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie uvedeného zákazu. 

[bookmark: _Ref108985978]4.11 Pokiaľ Poskytovateľ na preukázanie podmienok účasti vo verejnom obstarávaní využil finančné zdroje inej osoby a/alebo technické a odborné kapacity inej osoby, je povinný pri plnení tejto zmluvy skutočne relevantne používať uvedené zdroje, resp. uvedené kapacity tejto inej osoby, táto iná osoba musí spĺňať podmienky účasti stanovené objednávateľom v súťažnej dokumentácii pre takúto inú osobu a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľ ani dôvody na vylúčenie podľa § 10 ods. 4 ani § 40 ods. 8 zákona o verejnom obstarávaní. V prípade, ak z akýchkoľvek dôvodov Poskytovateľ nebude môcť pri plnení tejto zmluvy používať zdroje, resp. kapacity tejto inej osoby, Poskytovateľ bude povinný ju bez zbytočného odkladu nahradiť novou osobou, ktorá spĺňa podmienky podľa prvej vety tohto ustanovenia, čo je Poskytovateľ zároveň povinný objednávateľovi preukázať. V opačnom prípade, ak Poskytovateľ ani na písomnú výzvu objednávateľa nezjedná nápravu, je objednávateľ oprávnený od tejto zmluvy odstúpiť. Pokiaľ má táto iná osoba a prípadne nová osoba, ktorá ju nahradí, zároveň postavenie subdodávateľa podľa zákona o verejnom obstarávaní alebo postavenie subdodávateľa podľa zákona o registri, uplatňujú sa aj ustanovenia tejto zmluvy týkajúce sa subdodávateľov.
4.12 Ak na strane Poskytovateľa vystupuje skupina dodávateľov, všetci členovia skupiny dodávateľov zodpovedajú za záväzky Poskytovateľa vyplývajúce z tejto zmluvy spoločne a nerozdielne a zaväzujú sa zotrvať v skupine dodávateľov počas celej doby trvania tejto zmluvy.

5. V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou Poskytovateľa vopred písomne požiadať Objednávateľa o súhlas na využívanie konkrétneho subdodávateľa. Zmeniť subdodávateľa môže Poskytovateľ len s predchádzajúcim písomným súhlasom Objednávateľa. Poskytovateľ zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje. Akékoľvek sankcie uložené Objednávateľovi a/alebo členom jeho štatutárneho orgánu v súvislosti s porušením povinností Poskytovateľa podľa predchádzajúcej vety je povinný Poskytovateľ v plnej výške nahradiť. 

6. Zmluvné strany sa dohodli, že v prípade, ak akékoľvek plnenie poskytované v zmysle tejto zmluvy spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „autorský zákon“), Poskytovateľ udeľuje bezodplatne objednávateľovi dňom prevzatia diela, resp. jeho časti licenciu/sublicenciu podľa § 65 a nasl. autorského zákona, a to výhradnú, neobmedzenú (bez časového a teritoriálneho obmedzenia), v najširšom možnom rozsahu uvedenom v § 19 ods. 4 autorského zákona (vrátane použitia diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol autorské dielo používať na vlastnú potrebu a za týmto účelom ho poskytovať aj tretím osobám. Objednávateľ nie je povinný výhradnú licenciu využiť. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Poskytovateľ zároveň udeľuje dňom prevzatia autorského diela objednávateľovi súhlas na postúpenie sublicencie/licencie a súhlasu, aby objednávateľ udelil tretej osobe súhlas na použitie diela (sublicencia) v rozsahu udelenej sublicencie/licencie. Zmluvné strany sa pre vylúčenie pochybností dohodli, že za autorské dielo pre účely udelenia licencie podľa tohto bodu tejto Zmluvy sa považujú aj akékoľvek iné diela (ktoré nie sú autorskými dielami podľa autorského zákona), ako aj všetky ďalšie výstupy, skripty, firmware, pluginy, algoritmy, domény, logá, výsledky, výstupy, manuály, špecifikácie, plány, náčrty, modely, vzorky a/alebo akékoľvek dáta vytvorené/dodané Poskytovateľom v rámci poskytovania predmetu plnenia Objednávateľovi. Ak sa Zmluvné strany nedohodnú inak, Poskytovateľ touto Zmluvou prevádza na Objednávateľa všetky osobitné práva Poskytovateľa databázy podľa § 135 ods. 1 Autorského zákona, ktoré má Poskytovateľ, ako zhotoviteľ databázy, k súčastiam predmetu plnenia poskytovaného podľa tejto Zmluvy, ako aj v rámci akéhokoľvek iného plnenia podľa tejto Zmluvy, ktoré sú databázou, a to v rozsahu a v momente udelenia licencie podľa tohto bodu tejto Zmluvy. Licencia podľa tohto bodu tejto Zmluvy sa vzťahuje v rovnakom rozsahu na vyjadrenie predmetu plnenia a jeho častí v strojovom, aj zdrojovom kóde, ako aj na koncepčné prípravné materiály, súvisiacu dokumentáciu, a to aj na prípadné ďalšie verzie počítačových programov obsiahnutých v predmete plnenia a jeho častiach upravené na základe tejto Zmluvy.

6.1. Zmluvné strany sa takisto dohodli, že pokiaľ na základe a na účely poskytnutia predmetu plnenia podľa tejto Zmluvy Poskytovateľ vytvorí alebo zabezpečí pre Objednávateľa vytvorenie akéhokoľvek technického riešenia a/alebo vynálezu spĺňajúcich požiadavky na úžitkový vzor alebo patent podľa príslušných všeobecne záväzných právnych predpisov, ako aj akýkoľvek zlepšovací návrh, či iné práva z priemyselného vlastníctva, Poskytovateľ prevádza všetky tieto práva výhradne na Objednávateľa, resp. udeľuje Objednávateľovi k nim vecne, časovo a územne neobmedzenú, postúpiteľnú a sublicencovateľnú výhradnú licenciu (ak nie je možné tieto práva podľa kogentných ustanovení zákona previesť), a to k momentu riadneho odovzdania a/alebo umožnenia používania predmetu plnenia a/alebo príslušnej dokumentácie, kde sú tieto práva obsiahnuté.

6.2 Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Poskytovateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať  majetkovými autorskými právami k dielu právami spoluautorov tak, ako by bol ich výhradným disponentom a že Poskytovateľ udelil Objednávateľovi neodvolateľný súhlas k akejkoľvek zmene alebo inému zásahu do diela spoluautorov.

6.3 V prípade, že akákoľvek tretia osoba, vrátane zamestnancov Poskytovateľa a/alebo subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Poskytovateľa podľa tejto Zmluvy a/alebo akékoľvek iné nároky vzniknuté porušením jej práv Poskytovateľom pri plnení tejto Zmluvy, Poskytovateľ sa zaväzuje:

a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v Zmluve, a ak ich niet, tak v súlade s týmito podmienkami; a
b) poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a
c) nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

6.4 	Poskytovateľ sa zaväzuje, že ku všetkým autorských dielam v čase ich dodania Objednávateľovi vykonáva všetky majetkové autorské práva a/alebo práva priemyselného a/alebo iného duševného vlastníctva; alebo má právo na používanie takéhoto autorského diela na základe licencií udeleným mu jeho subdodávateľmi, ktoré k nemu majú a/alebo vykonávajú autorské práva a/alebo práva priemyselného a/alebo iného duševného vlastníctva a zároveň je Poskytovateľ oprávnený udeliť Objednávateľovi licenciu a/alebo sublicenciu v rozsahu uvedenom tomto celom odseku 6 tejto Zmluvy.

6.5 	Pre vylúčenie pochybností sa Zmluvné strany dohodli, že od nasadenia akejkoľvek časti predmetu plnenia podľa tejto Zmluvy do produkčnej prevádzky sa predmetná časť stáva súčasťou predmetu plnenia a príslušného informačného systému Objednávateľa.

6.6 	Licencia podľa tohto celého odseku 6 tejto Zmluvy sa poskytuje bezodplatne, udelenie Licencie nemožno zo strany Poskytovateľa vypovedať, odstúpiť od nej a ani ju iným spôsobom ukončiť. Zmluvné strany sa pre vylúčenie pochybností dohodli, že skončenie/zánik tejto Zmluvy z akéhokoľvek dôvodu nemá vplyv na trvanie licencií udelených podľa tohto celého odseku 6 tejto Zmluvy, teda všetky licencie udelené Objednávateľovi do momentu skončenia/zániku tejto Zmluvy trvajú naďalej aj po skončení/zániku tejto Zmluvy.

6.7 	Pokiaľ nie je v tejto Zmluve výslovne stanovené inak, Poskytovateľ nesmie bez predchádzajúceho písomného súhlasu Objednávateľa použiť pri poskytovaní predmetu plnenia alebo jeho častí, akékoľvek komponenty, knižnice, nástroje a/alebo služby tretích strán, vrátane open source softvéru, ak nie sú výslovne uvedené v tejto Zmluve, resp. v jej prílohách; žiadosť o súhlas musí obsahovať najmenej: názov komponentu, verziu, licenčné podmienky, opis dopadov licencie na predmet plnenia podľa tejto Zmluvy (vrátane copyleft povinností), bezpečnostné riziká, náklady počas životného cyklu a posúdenie dostupnosti licencie pre Objednávateľa a jeho budúcich dodávateľov. Ak Objednávateľ udelí súhlas s použitím komponentu tretej strany podľa predchádzajúcej vety, je Poskytovateľ povinný zabezpečiť, aby Objednávateľ nadobudol priame alebo postúpiteľné/prevoditeľné licenčné oprávnenie k takému komponentu v rozsahu, ktorý umožní Objednávateľovi (i) používanie, (ii) údržbu, (iii) akýkoľvek ďalší rozvoj a (iv) poskytnutie práv tretím osobám (ako je najmä prevádzkovateľ, integrátor, servisný dodávateľ) počas celej doby prevádzky IS Objednávateľa; Poskytovateľ je povinný poskytnúť súčinnosť na nadobudnutie a udržiavanie týchto licencií aj po odovzdaní predmetu plnenia podľa tejto Zmluvy, resp. po skončení/zániku tejto Zmluvy. Poskytovateľ nesmie použiť komponenty, ktorých licencia je viazaná výlučne na Poskytovateľa a/alebo na jediný subjekt bez možnosti priameho licencovania Objednávateľovi a bez možnosti získať licenciu na trhu aj prostredníctvom iných subjektov; výnimka je možná len s výslovným písomným súhlasom Objednávateľa a po prijatí opatrení na zabezpečenie kontinuity.

7. Poskytovateľ je povinný aj po skončení/zániku tejto Zmluvy (z akéhokoľvek právneho dôvodu) poskytnúť Objednávateľovi a/alebo ním určenej tretej osobe plnú a riadnu súčinnosť potrebnú na zabezpečenie kontinuity a plynulý prechod plnenia z tejto Zmluvy a/alebo pre účely ďalšieho vývoja a/alebo údržby informačného systému Objednávateľa (vo vzťahu ku ktorému Poskytovateľ poskytoval predmet plnenia podľa tejto Zmluvy) na nového dodávateľa (najmä pre účely prípravy súťažných podkladov do verejného obstarávania a/alebo zazmluvnenia nového Poskytovateľa/dodávateľa), a to po dobu dvoch (2) mesiacov od skončenia/zániku tejto Zmluvy, a to v rozsahu najmenej dvanásť (12) hodín týždenne; súčinnosť Poskytovateľa zahŕňa najmä odovzdanie/aktualizáciu technickej a prevádzkovej dokumentácie, odovzdanie konfiguračných údajov a prevádzkových postupov, zoznam použitých komponentov a licencií, primerané konzultácie k architektúre a prevádzke informačného systému Objednávateľa, ako aj zabezpečenie prípadnej primeranej komunikácie so subdodávateľmi Poskytovateľa, ktorí zabezpečovali predmet plnenia alebo časť predmetu plnenia pre Poskytovateľa pre účely tejto Zmluvy. Odplata a náhrada nákladov Poskytovateľa spojených so súčinnosťou podľa tohto bodu tejto Zmluvy je už zahrnutá v paušálnej cene stanovenej v tejto Zmluve. Práva a povinnosti podľa tohto odseku trvajú aj po skončení/zániku tejto Zmluvy.

8. Poskytovateľ sa zaväzuje, že je poistený pre prípad zodpovednosti za škodu spôsobenú pri poskytovaní plnenia podľa Zmluvy, čo je povinný preukázať Objednávateľovi pri uzatvorení tejto Zmluvy predložením platnej a účinnej poistnej zmluvy na poistenie zodpovednosti za škodu vzniknutú v súvislosti s poskytovaním predmetu plnenia podľa tejto Zmluvy na minimálnu poistnú sumu minimálne do výšky celkového plnenia podľa tejto Zmluvy, alebo ekvivalent v inej mene alebo poistným certifikátom. Poskytovateľ sa zaväzuje toto poistné krytie udržiavať počas celej doby trvania tejto Zmluvy a na výzvu Objednávateľa bez zbytočného odkladu, najneskôr do 3 (troch) pracovných dní je povinný túto skutočnosť preukázať. V prípade porušenia tohto ustanovenia vznikne Objednávateľovi právo na odstúpenie od tejto Zmluvy pre podstatné porušenie Zmluvy zo strany Poskytovateľa.


Článok XI.
PROTIKORUPČNÉ OPATRENIA

1.      Protikorupčný program:  Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali ŽP a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov objednávateľ žiada od Poskytovateľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.

2.      Zákaz korupcie: Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. Úplatkom sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. Konaním sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.

3.      Oznamovacia povinnosť: Zmluvné strany sa zaväzujú akékoľvek konanie zakázané podľa bodu 2 tohto článku alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenia je možné urobiť aj objednávateľovi.

4.      Účtovná evidencia: Poskytovateľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Poskytovateľ zároveň potvrdzuje, že nedošlo k porušeniu tohto ustanovenia. 

5.       Konflikt záujmov: Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

6.      Dotknuté osoby: Poskytovateľ sa zaväzuje, že povinnosti podľa bodov 2 až 5 tohto článku tejto zmluvy uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa bodu 4 tohto článku. Korupčným rizikom sa na účely tohto článku rozumie príležitosť, pravdepodobnosť alebo možnosť konania zakázaného podľa bodu 2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa bodu 2 tohto článku.


[bookmark: _Hlk55381226]Článok XII.
ZÁVEREČNÉ USTANOVENIA

1. Poskytovateľ týmto potvrdzuje, že sa oboznámil so znením Kódexu správania obchodných partnerov (ďalej len „Kódex“) objednávateľa, ktorý je dostupný na webovom sídle objednávateľa www.mhth.sk, tomuto porozumel, zaväzuje sa jeho ustanovenia dodržiavať v celom rozsahu a oboznámiť s týmto Kódexom aj svojich prípadných subdodávateľov a zaviazať ich povinnosťou jeho dodržiavania. Porušenie ktoréhokoľvek ustanovenia Kódexu zo strany Poskytovateľa, prípadne subdodávateľov Poskytovateľa, je považované za podstatné porušenie tejto zmluvy. Objednávateľ je taktiež oprávnený v prípade porušenia Kódexu Poskytovateľom, prípadne jeho subdodávateľom, požadovať od Poskytovateľa náhradu akejkoľvek škody, ktorá mu v tejto súvislosti vznikla v súlade s ustanoveniami všeobecne záväzných právnych predpisov Slovenskej republiky či právnych predpisov Európskej únie, pričom Poskytovateľ sa zaväzuje uhradiť náhradu škody na prvú písomnú výzvu, ktorú mu za týmto účelom objednávateľ zašle.  

2. Právne vzťahy touto Zmluvou bližšie neupravené sa riadia príslušnými ustanoveniami Obchodného zákonníka a iných všeobecne záväzných právnych predpisov Slovenskej republiky.

3. Zmluvné strany sa zaväzujú, že vyvinú maximálne úsilie k odstráneniu prípadných sporov vyplývajúcich z tejto Zmluvy vzájomnou dohodou.

4. Všetky spory, ktoré vzniknú zo Zmluvy, vrátane sporov o jej platnosť, výklad alebo zrušenie, budú riešené s konečnou platnosťou na príslušnom všeobecnom súde SR v zmysle platných právnych predpisov.

5. Ak nie je zmluvnými stranami pre určitú zmenu obsahu Zmluvy dohodnuté inak, akékoľvek zmeny alebo doplnky Zmluvy musia byť urobené formou písomných a očíslovaných dodatkov podpísaných oprávnenými zástupcami oboch zmluvných strán. Zmeny Zmluvy počas jej trvania sú prípustné len pri splnení podmienok § 18 zákona o verejnom obstarávaní. Objednávky a operatívne dohody kontaktných osôb môžu iba konkretizovať plnenie v rozsahu dohodnutých zmluvných podmienok, pričom samy osebe nemenia cenu, finančný limit ani rozsah záväzkov podľa tejto Zmluvy.

6. Transparentné informácie o prípadnom spracúvaní osobných údajov objednávateľom v súvislosti s plnením zmluvy sú k dispozícii na webovom sídle objednávateľa www.mhth.sk.

7. Objednávateľ má postavenie prevádzkovateľa a Poskytovateľ má postavenie sprostredkovateľa podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov a ich vykonávacích a ďalších súvisiacich predpisov. Za týmto účelom zmluvné strany uzatvárajú samostatnú zmluvu, v ktorej zmluvné strany upravia práva a povinnosti prevádzkovateľa a sprostredkovateľa.

8. V súvislosti s touto zmluvou zmluvné strany samostatne uzatvárajú aj Zmluvu o zabezpečení plnenia bezpečnostných opatrení a notifikačných povinností podľa zákona č. 69/2018 Z.z. o kybernetickej bezpečnosti v platnom znení (ďalej len „zákon č. 69/2018 Z.z.“), ktorej predmetom je úprava práv a povinností objednávateľa ako prevádzkovateľa základnej služby a Poskytovateľa ako tretej strany pri zabezpečení plnenia bezpečnostných opatrení a notifikačných povinností podľa zákona č. 69/2018 Z.z. na výkon činností, ktoré priamo súvisia s prevádzkou sietí a informačných systémov pre prevádzkovateľa základnej služby.

9. V prípade, ak sa niektoré ustanovenie Zmluvy ukáže (alebo sa neskôr stane) neplatným alebo neúčinným alebo neaplikovateľným, nedotýka sa to ostatných ustanovení Zmluvy, ktoré zostávajú platné a účinné. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľného ustanovenia, a to v lehote tridsiatich (30) dní odo dňa doručenia výzvy jednej zmluvnej strany druhej zmluvnej strane.

10. Táto zmluva je vyhotovená v 2 vyhotoveniach, z ktorých každá zmluvná strana obdrží po jednom vyhotovení.

11. Zmluvné strany sa dohodli na tom, že táto Zmluva bude zverejnená v zmysle ustanovenia § 5a zákona č. 211/2000 Z. z. o slobodnom prístupe k informáciám v znení neskorších predpisov (ďalej len „zákon č. 211/2000 Z. z.“). Táto zmluva sa zverejňuje nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.

12. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

13. Zmluvné strany prehlasujú, že sa oboznámili s obsahom tejto Zmluvy pred jej podpisom, právam a povinnostiam z nej vyplývajúcim porozumeli, ich prejav, ktorý prejavili určite a zrozumiteľne, je slobodný a vážny, s obsahom Zmluvy súhlasia,  na znak čoho ju podpisujú.

14. Neoddeliteľnou súčasťou Zmluvy sú prílohy: 

Príloha č. 1: Moduly SAP používané MHTH
Príloha č. 2: Všeobecné obchodné podmienky SAP Slovensko s.r.o. a Popis služieb podpory 
Príloha č. 3: Opis predmetu zákazky
Príloha č. 4: Mesačný report, štvrťročný report
Príloha č. 5: Politika kybernetickej a informačnej bezpečnosti pre dodávateľov a tretie strany
Príloha č. 6: Zmluva o BO a NP podľa ZoKB 
Príloha č. 7: Zoznam subdodávateľov podľa zákona o registry
Príloha č. 8: Zoznam subdodávateľov podľa zákona o verejnom obstarávaní
Príloha č. 9: Osobitné ustanovenia BOZP a OPP - pracovisko

	V Bratislave dňa: 
	
	V ....................dňa: 

	Za Objednávateľa:
	
	Za Poskytovateľa:

	Ing. Adrián Jenčo, LL.M, MBA 
predseda predstavenstva
MH Teplárenský holding a. s.
	
	

	JUDr. Róbert Spál, LL.M, MBA
podpredseda predstavenstva
MH Teplárenský holding a. s.
	
	



























Príloha č. 1:
Moduly SAP používané MHTH

	Modul SAP
	Popis

	FI
	Finančné účtovníctvo

	FI-AA
	Majetok

	CO
	Kontroling

	SD
	Odbyt

	MM
	Materiálové hospodárstvo

	PM
	Plánovanie a údržba

	IM
	Riadenie investícií

	PS
	Projektové riadenie

	WF
	Workflow 

	BC
	SAP Báza































Príloha č. 2 – Všeobecné obchodné podmienky SAP Slovensko s.r.o. a Popis služieb podpory (SAP Services General Terms and Conditions skSK.v.06-2023 a GTC for SAP Software and Support skSK.v.3-2026)

https://www.sap.com/docs/download/agreements/general-terms-and-conditions/ser/sap-services-general-terms-and-conditions-slovakia-slovak-v6-2023.pdf

https://www.sap.com/docs/download/agreements/general-terms-and-conditions/ops/gtc-for-sap-software-and-support-slovakia-v3-2026.pdf


































Príloha č. 3 – Opis predmetu zákazky
Prílohu tvorí samostatný dokument s vlastným číslovaním.

Príloha č. 4 – Mesačný report, štvrťročný report
Mesačný report

	MH Teplárenský Holding, a.s.
	 
	 
	 
	 
	 
	 
	Poskytovateľ
	 
	 

	Sumárny report výkonov za obdobie: MM/YYYY
	
	
	
	
	
	
	
	 

	Zmluva na poskytovanie  zabezpečenie softvérovej podpory licencií SAP a služby podpory prevádzky, servisnej údržby, technickej podpory a rozvoja systému SAP ERP  

	 
	
	
	
	
	
	
	
	
	 

	Poskytovateľ
Hepdesk
ID
	Modul
	Typ požiadavky
	Krátky popis
	Dátum zadania
	Zadávateľ
	Prácnosť v ČH
	Konzultant

	XXXX
	FI
	Požiadavka na podporu
	Rozšírenie reportu XY o nové polia
	DD.MM.YYYY
	XY
	24
	XY

	XXXX
	SD
	Incident
	Chýbajúce oprávnenie k transakcii XY
	DD.MM.YYYY
	XY
	2
	XY

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	SPOLU:
	26
	 

	
	
	
	
	
	
	
	
	
	

	Zostatková bilancia z predošlého obdobia (ČH):
	16
	
	Zmluvná strana
	Dátum podpisu
	Projektový manažér
	Schválil/Podpis

	zostatková bilancia za MM/YYYY (ČH):
	56
	
	MH Teplárenský Holding, a.s.
	 
	XY
	 

	zostatková bilancia k DD.MM.YYYY (ČH):
	72
	
	Poskytovateľ
	 
	XY
	 







Príloha č. 4 – Mesačný report, štvrťročný report
Štvrťročný report

	MH Teplárenský Holding, a.s.
	 
	 
	 
	 
	Poskytovateľ
	 

	Sumárny report výkonov za obdobie: MM-MM/YYYY
	
	
	
	
	 

	Služby licenčnej podpory SAP
	
	
	
	
	
	 

	 
	
	
	
	
	
	
	 

	Poskytovateľ
Hepdesk
ID
	Typ služby
	Krátky popis
	Dátum dodania

	XXXX
	Licenčná podpora
	Služby licenčnej podpory za obdobie Q1/2026
	DD.MM.YYYY

	 
	 
	 
	 

	 
	 
	 
	 

	 
	 
	 
	 

	
	
	
	
	
	
	
	

	
	
	
	
	Zmluvná strana
	Dátum podpisu
	Projektový manažér
	Schválil/Podpis

	
	
	
	
	MH Teplárenský Holding, a.s.
	 
	XY
	 

	
	
	
	
	Poskytovateľ
	 
	XY
	 





Príloha č. 5 -  Smernica Politiky kybernetickej a informačnej bezpečnosti pre dodávateľov a tretie strany
Prílohu tvorí samostatný dokument s vlastným číslovaním.





Príloha č. 6: Zmluva o BO a NP podľa ZoKB 
Prílohu tvorí samostatný dokument s vlastným číslovaním.





Príloha č.7 – Zoznam subdodávateľov podľa zákona o registri
	Zoznam subdodávateľov podľa zákona o registri (v tejto prílohe ďalej len „subdodávateľ“)
	Údaj o predpokladaných finančných plneniach v prospech subdodávateľa [€]
	
	
	
	

	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa
	
	
	
	



Príloha č. 8 – Zoznam subdodávateľov podľa zákona o verejnom obstarávaní
	Zoznam subdodávateľov podľa zákona o verejnom obstarávaní (v tejto prílohe ďalej len „subdodávateľ“)
	Údaje o osobe (osobách) oprávnenej konať za subdodávateľa v rozsahu meno a priezvisko, adresa pobytu a dátum narodenia
	
	
	
	Zhotoviteľ týmto na svoju česť vyhlasuje, že každý zo subdodávateľov podľa zákona o verejnom obstarávaní spĺňa alebo najneskôr v čase začatia realizovania ním vykonávanej časti diela a/alebo činnosti podľa zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia v rozsahu podľa článku 15 ods. 15.2 súťažných podkladov, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť diela a/alebo činnosti podľa zmluvy, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 zákona o verejnom obstarávaní a podľa rozhodnutia objednávateľa ani podľa §10 ods. 4 a §40 ods. 8 zákona o verejnom obstarávaní.

V ____________ dňa _______________			____________________________________________________________ (podpisy)


	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa
	
	
	
	



Príloha č. 9: Osobitné ustanovenia BOZP a OPP – pracovisko
Prílohu tvorí samostatný dokument s vlastným číslovaním.

